b'\n_START_ARTICLE_\nAhat\n_START_SECTION_\nZgodovina\n_START_PARAGRAPH_\nTheopharostos je dal ahatu ime, ker je bil najprej najden v reki Achates (danes Drillo, Sicilija)._NEWLINE_V za\xc4\x8detku 17. stoletja je imela predelava ahatov \xc5\xbee precej velik pomen. Obseg je zelo pridobila predelava ahatov v drugi polovici 18. stoletja, ko so jih za\xc4\x8deli vgrajevati najprej v srebrn nakit, kasneje pa \xc5\xa1e v pozla\xc4\x8den tombak (medenina z majhnim odstotkom cinka). Ta izdelava nakita (Bijouterie fausse) se je razvila v obmo\xc4\x8dju Obersteina (Rheinland-Pfalz, Nem\xc4\x8dija). Kasneje so dajali na trg tudi izdelke samo iz kovin._NEWLINE_Po letu 1813 so odkrili mo\xc5\xbenost spreminjanja barv ahata z \xc5\xbeganjem. Leta 1819 je neki trgovec iz kraja Idar v Obersteinu od nekega rimskega rezalca plemenitih kamnov prinesel domov skrivnost, kako se ahat pobarva \xc4\x8drno. Po tem se je barvanje ahata razvijalo zelo hitro in je bilo eden od vzrokov za razcvet industrije ahata, ki je obdelovala tudi uvo\xc5\xbeene ahate iz Urugvaja. Od leta 1834 so prihajali urugvajski ahati v Idar in povzro\xc4\x8dili nesluten razmah te industrije v Idarju in Parizu, predvsem umetnost rezanja kamnov. Izdelovali so predvsem kameje, poleg tega pa tudi intarzije. Izdelki so imeli vsaj deloma veliko umetni\xc5\xa1ko vrednost._NEWLINE_Obstajajo tudi umetni ahati, izdelani so iz barvanega stekla in zelo podobni pravim ahatom.\n_START_SECTION_\nLastnosti\n_START_PARAGRAPH_\nAhat je mineral, ki je polimorfna, slabo kristalini\xc4\x8dna oblika kremena (SiO\xe2\x82\x82). Ahat ima lepo, \xc4\x8drtasto risbo zaradi ritmi\xc4\x8dne kristalizacije.\n_START_SECTION_\nStruktura\n_START_PARAGRAPH_\nAhat ima praviloma koncentri\xc4\x8dne ali neenakomerne plasti, ki izpolnjuje votel prostor. Ahat je iz raznih variant kalcedona, mikrokristalizirane kremen\xc4\x8deve kisline. Posamezne plasti imajo bolj ali manj grobo strukturo in so lahko izredno tanke. Lahko jih je nekaj sto na 1 mm. Amorfne kremen\xc4\x8deve kisline praviloma ni v ahatih. Razli\xc4\x8dne barve imajo izvor v razli\xc4\x8dnih \xc5\xbeelezovih in manganovih spojinah, vendar so oniksi (\xc4\x8drne in bele plasti) in sardoniksi (rde\xc4\x8de in bele plasti) velikokrat umetno pobarvani. Pogosto objema pla\xc5\xa1\xc4\x8d votel prostor, v katerem so drugi kristali.\n_START_SECTION_\nPomen kot surovina\n_START_PARAGRAPH_\nZaradi velike trdote in odpornosti proti vplivom kemikalij se ahat uporablja tudi v tehniki. \xc5\xbde od nekdaj se uporabljajo za kra\xc5\xa1enje prstanov, zapestnic, ro\xc4\x8dajev no\xc5\xbeev, \xe2\x80\xa6 Za uporabo kot poldrag kamen se pogosto izkori\xc5\xa1\xc4\x8da mo\xc5\xbenost barvanja ahata. To barvanje ima osnovo v razli\xc4\x8dni lastnosti posameznih plasti, od katerih so ene porozne, druge pa ne. Ve\xc4\x8dina oniksov (\xc4\x8drno-bel) se izdela umetno. Ahat v razred\xc4\x8deni raztopini medu ali sladkorja segrevajo 2 do 3 tedne. Nato ga kuhajo v koncentrirani \xc5\xbevepleni kislini. Po kuhanju se brusi, Po bru\xc5\xa1enju ga vlo\xc5\xbeijo za en dan v olje in o\xc4\x8distijo v otrobih. V porozne plasti se vpije med, ki ga \xc5\xbeveplena kislina poogljeni. Glede na poroznost so plasti od sive do \xc4\x8drne barve. Po obdelavi so bele plasti \xc5\xa1e bolj bele. Z razli\xc4\x8dnimi kemikalijami lahko ustvarijo razli\xc4\x8dne barve, \xc4\x8de le ahat vpija teko\xc4\x8dino. Pred obdelavo ahate pogosto \xc5\xbegejo in naknadno potopijo v \xc5\xbevepleno ali soliterno kislino. Pri tem se spremenijo barve. Barvanje opravijo praviloma na obdelanih kamnih, \xc4\x8deprav prodre barva zelo globoko.'